Martyno Mažvydo katekizmas
KNIGIELES

Pacʒias byla Letuuinikump jr

Sʒemaicʒiump.

Bralei ſeſeris imkiet mani ir ſkaitikiet/

Ir tatai ſkaitidami permanikiet.

Makſla ſchito tewai iuſu trakſʒdawa tureti.

Ale to negaleia ne wenu budu gauti.

Regiety to nareia ſawa akimis/

Taipyr iſchgirſti ſawa auſimis.

Iau nu ka tewai nakada neregieia/

Nu ſchitai wiſs iuſump ateia.

Ueiʒdekiet ir dabakieteſe ſʒmanes wyſas

Schitai eit iuſump ʒ́adis da̗gaus karaliſtas

Malanei ir ſu dʒiaukſmu ta̗ ſʒadi prigimkiet

A iuſu hukiuſu ſcheimina makikiet. 

Neuſʒtrukiet bralei ſeſeriſ mane̗s ſkaitity

Iei pagal wales dewa narit giwenty.

Iei kas ſchwenta gieſme nar giedaty

Mane po akimis ſawa tur turety.

Diena ir nakti preg ſawe̗s mani laitikiet

Ir nekada manes nog iuſu neatme̗ſkiet.

Iei kurſai mane nog ſawe̗s atmes

Taſai newena paſʒitka manip negaus.

Aſch ſakau iog takſai wiſada tur kleidety

Ir ape ſweikata ſawa netur neka ſʒinaty.

Kurſai nenaretu to makſla ſʒinaty ir makiety

Taſai amſʒinaſu tamſibeſu tur buti.

Tadrin ius ſʒmaneſʒ manesp priſiartynkiet

Ir pagal to ſchwenta makſla giwenkiet.

Tamſibes ſenaſes nog iuſu ſchalin atwariſit

Sunus dukteris nog iu iſchgielbeſit

Iei ta̗ maſʒa krikſcʒianiu makſla makieſit.

Ir pagal io ius patis ſawe rediſit.

Kaukus Sʒemepatis ir laukaſargus pameſ-\\

Uiſas welnuwas deiwes apleiſkiet. \\

Tos deiwes negal iums neka giera doty

Bet tur wyſus amſʒinai prapuldinty.

Sweikata wiſus diaktus nog to dewa tu-\\

Kurio priſakimus cʒia manip regit. \\

Schytu budu ſʒmanes ir wiſus daiktus pa=

C  A v dare.

Taſſai kaſʒnam ſʒmagui wenas gal padety

Sweikata ir palaimi taſſai gal pridoty.

Taſſai Diews wyſas ſʒmanes nar didei mileti

Da̗gaus karaliſte dawanai nar dawanati

Aithwars ir deiwes to negal padariti

Beth ing peklas vgni weikiaus gal iſtumti

Pameſkiet tas deiwes dewap didʒiap priſta=\\

Schita̗ makſla wiſy likſmai preimkiet. \\

Taſſai maxlas tur teiſei ius iſchmakity

Kaip dewa turit paſʒinti pregtam irgarbinti.

Taſſai maxlas roda tikra kiely dewa ſunauſp

Muſu iſchganitaiap Ieſauſp Chriſtauſp.

Schita̗ ſunu ir tewa tikrai paſʒiſit

Iei ta̗ makſla gierai makieſit ir permaniſit.

Be ſchito makſla ſʒmanes regit kleidencʒias

Ir deiwiu ſchimta (iei tatai nemaſʒ) turincʒias

Aſch ſʒinau ir tatai dreſu cʒia ſakiti

Iag ſchimty ſʒmaniu wena negalecʒia atraſti

Kurſai wena ſʒadi dewa priſakima makietu

Ir pateriaus bendu ſʒadʒiu atmintu

Iei klauſy ſʒmagu biau maki pateri bilaty

Priſakimus Diewa biau galetu atminti.

Ueras krikſcʒianiu ſtraipſcʒius ar gali ſkaitity

Ape duſchas iſchganima biau gali ka̗ ſʒinaty

Ʒatagamis tau ſʒmagus tur akſakiti

Iag giereſnei atmen arty nent pateri bilati.

C  Dewa

Dewa priſakimu bila aſch nekada negirdeiau

Nei ſtraipſcʒiu weras krikſcʒianiu ſkaicʒiau.

Baſʒnicʒia nog deſchimes metu nebuwau

Tektai ſuburtinikie ant burtas weiʒdedauau.

Begiereſny ſu ſchwenta burtiuikie gaidi wal=\\

Neig baſʒnicʒio ſchaukima ſʒeku glauſiti \\

Ach panai klauſikiet ir permanikiet

Balſus tus iuſu ſʒmaniu iſchgirſkiet.

Tu duſchas dews nog iuſu nares tureti

Kurias iums ig ra̗kas dewe rediti.

Hei weſpatis wiſaky ant ſʒmaniu ſuſimilkiet

Kunigump ſʒekump ſʒmanes tremkiet. \\

Kiek nedelias baſʒnicʒian waikſcʒiati priſaki=\\

Kunigus idant makitu ſʒmanes ragynkiet

Plebanus kunigus wenu balſu praſchiikiet

Idant ta maxla neſleptu didei melſkiet.

Iei kunigai tygietu ta̗ makſla patis ſakiti

Ius galeſit hukiuſu ſʒmanes makinti.

Bet kunigu ira vredas ſʒmanes makiti

Bo ant to wiſy ira apſkyrty.

O ius kunigai pagal iuſu ſena vreda

Makikiet ſʒmanes tatai wiſas paklida.

Schitai turit trumpa makſla krikſcʒianiſtes

Pagal buda ſenaſes baſʒnicʒias.

Skaitikiet ir dokiet ig ra̗kas kiewaika

Kaip ſʒemaicʒia taipir letuwynika. Ragykiet

Ragynkiet ſʒmanes to trumpa maxla ijſchma\\

Bekurio plateſnis makſlas negal ſtawieti \\(kti

Iei to trumpa makſla makiti vſʒtrukſit

A weles iuſu amſʒinai praſʒudiſit.

To del kunigai ant aweliu ſuſimilkieteſe

Aſchtra ſuda ir narſa dewa biakieteſe.

Be giereſni cʒia dewa ʒ́adʒiu ſʒmanes makinti

Nent aſchtra ſuda alba narſa dewa tureti.

Delto ra̗kaſn ſchita̗ makſla trumpa imkiet

Ir aweles iuſu tu maʒ́u dewa maxlu penekiet

Pregtam plateſnia maxla kiek denas laukiet

Ir ilgai dewa walio ant ſweta giwenkiet

Diewa ſʒadʒia karſchtei diena jr nakti eſchka\\

A mana darba vſʒ gier prymkiet. \\(kiet.

Pygus ir trumpas mokſlas ſkaititi yr raſchity

SKAITITINIV IRA 23.

Didʒas.

A B C D E F G H I K L M N O P Q R S T V X Y Z.

Maſʒas.

a b c d e f g h i k l m n o p q r ſ s t u v x y ʒ.

Balſines. vj.

a e i o u y.

Duibalſines. v.

æ	   	e

oe	   	e

Taip ra	   	taip ſkai	   

au	   	au

ſchoſe	   	toſe	   

eu	   	eu

ei	   	ei

Sa̗balſines xvj.

b c d f g k i m n p q r s t x ʒ.

PRADESTYSY SVGVLDIMAS
Sa̗balſiniu pirm balſiniu.

Ba be bi bo bu.	Ca ce ci co cu

Da de di do du.	Fa fe fi fo fu.

Ga ge gi go gu.	Ha he hi ho hu

Ia ie ii io iu.	La le li lo lu.

Ma me mi mo mu.	Na ne ni no nu.

Pa pe pi po pu.	Qua que qui quo quu.

Ra re ri ro ru.	Sa ſe ſi ſo ſu.

Ta te ti to tu.	Ua ue ui uo uu.

Xa xe xi xo xu.	Ʒa ʒe ʒi ʒo ʒu

Balſines pirm ſa̗balſiniu.

Ab eb ib ob ub.	Ac ec ic oc uc.

Ad ed id od ud.	Af ef if of uf.

Ag eg ig og ug	Ah eh ih oh uh.

Al el il ol ul.	Am em im om um.

An en in on un.	Ap ep ip op up.

Ar er ir or ur.	As es is os us.

At et it ot ut.	Ax ex ix ox ux.

Balſines tarp dweiu ſa̗balſiniu.

Bab beb bib bob bub.

Bac bec bic boc buc.

Bad bed bid bod bud.

Baf bef bif bof buf.

Bag

Bag beg big bog bug.	Bal bel bil bol bul.

Bam bem bim bom bum.

Ban ben bin bon bun.

Bap bep bip bop bup.	Bar ber bir bor bur.

Bas bes bis bos bus.	Bat bet bit bot but.

Dwy ſa̗balſine pirm balſiniu.

Bda bde bdi bdo bdu.	Bla ble bli blo blu.

Bra bre bri bro bru.	Cha che chi cho chu.

Cla cle clic lo clu.	Cma cme cmi cmo cmu.

Cna cne cni cno cnu.	Cra cre cri cro cru.

Cta cte cti cto ctu.	Dla dle dli dlo dlu.

Dma dme dmi dmo dmu.

Dna dne dni dno dnu.	Dra dre dri dro dru.

Fra fre fri fro fru.	Fla fle fli flo flu.

Gla gle gli glo glu.	Gda gde gdi gdo gdu.

Gma gme gmi gmo gmu.

Gna gne gni gno gnu.	Gra gre gri gro gru.

Pna pne pni pno pnu.	Pra pre pri pro pru.

Pta pte pti pto ptu.	Pſa pſe pſi pſo pſu.

Sca ſce ſci ſco ſcu.	Spa ſpe ſpi ſpo ſpu.

Sta ſte ſti ſto ſtu.	Stra ſtre ſtri ſtro ſtru.

Balſines venai dwem alba tryms ſa̗-

balſinems pirm detas.

Alx elx ilx olx ulx.	Anc enc inc onc unc.

Ams ems ims oms ums.

Ans ens ins ons uns.	Ant ent int ont unt.

Anx enx inx onx unx.	Ars ers irs ors urs.

Arx erx irx orx urx.	Abs ebs ibs obs ubs.

Arbs erbs irbs orbs urbs.

Aps eps ips ops ups.

Arps erps irps orps urps.

Balſines tarp ſa̗balſiniu.

Cab ceb cib cob cub.	Dab deb dib dob dub.

Fab feb fib fob fub.	Gab geb gib gob gub.

Hab heb hib hob hub.	Iab ieb iib iob iub.

Lab leb lib lob lub.	mab meb mib mob mub

Nab neb nib nob nub.	pab peb pib pob pub

Rab reb rib rob rub.	Sab ſeb ſib ſob ſub.

Tab teb tib tob tub.	Uab ueb uib uob uub.

Xab xeb xib xob xub.	Ʒab ʒeb ʒib ʒob ʒub.

Gals to makſla, Iſchmintygas makitos

bernelia daugiu ſyllaabiſaturas

teneapſunkin, Bet ſkaititi tur

io weikiaus makitij.

Suneley makikieteſe weikiaus nepateikiet

Pateikaudame tewu labia netrekiet.

 
CATECHISMVSA

PRASTY SZADEI DEL PRAſtu ʒ́maniu a didʒiaus del ſuneliu

ir ſcheiminas hukiniku

pradeſtyſe.

Penkias ira dalis makſla

Krikſcʒianiu kurias kaʒ́nas krikſcʒianiu

ʒ́magus pawinnas yr kaltas eſti

makieti bei permaniti.

Pirma dalis.

Ʒakans/ alba deſchimtis Dewa priſakimu

Antra dalis.

Dwilika ſtraipſcʒiu weras Krikſcʒianiu

kure̗ wadinam Credo.

Trecʒia dalis.

Malda Pana alba praſchimas, kure wadinam, pateriu.

C  B Kietwirta

 
Kietwirta dalis.

Swetaſtis alba ſacramentai baſʒnicʒias

tatai eſti, kriksſtas ſchwe̗ntasſis, Kunas ir

kragis pana muſu Ieſu Chriſtuſa etc ϕ.

Pe̗nkta dalis Catechiſma

Pe̗kta dalis ape iſtatima vredu, tatai eſti,

ape giwenima kaſʒna ſʒmagaus kaip tur

giwe̗nti ſawa ſtany pagal Dewa walias

I._Decal.  

Pyrma Dalis.

Deſchimtis Diewa pryſſakimu.

i. Pirmas.

Ne tureki kytu Diewu preg manes.

ij. Antras.

Negimki warda pana, Diewa tawa napraſnai.

C  iij Tretʒas

iij. Trecʒas.

Atminki idank diena ſchwenta ſchwe̗ſtumbi.

iiij. Kietwirtas.

Cʒiaſtawaki tewa ir matina tawa iei nari

ilgai giwenti ant ſʒ́emes.

v. Pe̗nktas.

Ne vſʒmuſchki.

vj. Scheſtas.

Ne ijſʒ́aki ſwetimas materis.

vij. Sekmas.

Ne waky.

viij. Aſchmas.

Ne liudiki pryſch artima tawa neteiſaus
liudima.

C  B ij ix Dewin-

ix. Dewintas

Ne gieiſki hukia artima tawa

x. Deſchimtas

Ne gieiſki materis ia, nei berua, nei mergas, nei iaucʒia, nei aſchila, ir ne wena

daikta kurſſai ia eſti.

Narſa Dewa graſſimas

Ir malanes ſʒadegimas ape wiſus priſakimus. 

Iſchwadu Knigaſu. xx. Cap. Aſch

Eſſmi Panas Diewas tawa, Macʒnas,

Kierſchtauie̗ſis. Atla̗ka̗ſis piktenibes tiewu ant ſunu ig trete ir kietwirta eyle gimines ſchitu kure mane̗s neapkient. Ir dara̗

ſis milaſchirdigiſte ant tukſtancʒia temus,

kure mane myl ir ſerkti priſakimus mana.

II._Cr. 
 
Antra Dalis Catechiſmuſa.

 Dwilika ſtraipſcʒiu weras krikſcʒianiu, per apaſch

talus ſchwentoſius ſugulditu.

C  j. Pirms
 
j. Pirmas ſtraipſtis

weras.

Tikiu ygi Diewa tewa wyſagalintigi, ſutwertagi da̗gaus ir ʒ́emes

ij. Antras

Ir ygi Ieſu Chriſtu ſunu ia wenatigi, pana muſu.

iij. Tretes ſtraipſtis

Kurſai praſideiaſe iſch dwaſes ſchwentaſes, gimes iſch Marias mergas cʒiſtas,

iiij. Kietwirtas.

Kientheia pa Ponſkuiu Pilatu, nokriſʒawatas, nomires ir pakaſtas.

v. Penktas ſtraipſtis

Noſʒe̗gie ig peklas, trete diena iſch nomi,

ruſuiu kielieſe

vj. Scheſtas

Uſchſʒegie ant da̗ngaus ſſad padeſchines

C  B iij ix. Dewinnes Diewa tewa wyſſa galincʒiaia

vij. Sekmas.

Iſch te̗ ateis ſuditu giwu ir numiruſuiu.

viij. Aſchmas ſtraipſtis

Tikiu ingi dwaſe ſchwenta̗ge.

ix. Dewintas ſtraipſtis.

Tikiu ſurynkimu ſchwentu krikſcʒianiu,
ſchwentuiu draugiſte.

x. Deſchimtas.

Tikiu greku atleidima.

xj. Liekas ſtraipſtis.

Tikiu kuna iſch nomiruſioiu kielima.

xij. Antras liekas

ſtraipſtis.

Tikiu paſmertes amſʒima ʒ́iwata Amen.

C  iij. Trecʒia

III._Or.Dom.    

III. Trecʒia Dalis

MAlda pȧnȧ, kure̗ patis panas Chriſtuſas palika ir makie kaipo, gy turim praſchiti. S. Matheiupi. vj. cap. Schita eſti.

Tewe muſu kuris eſſi

da̗nguſu.

I Schwe̗ſkieſe wardas tawa.

II Ateik karaliſte tawa.

III Buki tawa walia kaip da̗gui taip

ir ſʒemeie.

IIII Dona muſu wyſſudienu dodi mumus

nu.

V Ir atleid mumus muſu kaltibes, kaip

mes atleidem muſu kaltimus.

VI Newed mus ingi pagundima.

VII Bet gielbek mus nogi wyſa pikta.

Amen.

IV._Bapt.  

IIII. Kietuirta dalis ape ſwetaſtis alba ſacramentus baʒnicʒias.

Ape Suetaſti Krikſchta
ſchwentaia.

KRiksſtas ne eſti tektai praſtas wa̗ndo,

bet eſti priſakimapi Dewa prerakintas, ir

ſu ʒ́adʒiu ſuglauſtas, taipo kaipo ſchwe̗n

taie Euangelyaie paraſchit/ ira. ſ . Mathe

iupj. tapagaliauſiagi Galwagi.

EIdami makikiet wiſas ſʒmanes krikſtidame ias Uardana Tiewa ir Suunaus ir Dwaſes ſchwentaſes.

SƷadis Dewa, ir ʒ́adegimas ſchwentamimpi Markupi/ tapagaliauſemi paguldime apraſchitas eſti tais ʒadeis.

Kurſſai tikies ir bus ap

krikſtitas bus iſchganitas kurſai

ne inggitikies bus pakaltintas.

Paſʒitkai alba naudas kriksſtaſchwentaia.

I Kriksſtas ſchwentaſis dara ſʒmaguy gre

ku atleidima ir Dewas tewas tam

ſʒmagui per ſawa ſunu Ieſu Chriſtu

doſt dwaſe ſchwe̗nta̗ge.

C  ij. Iſchgana

II Iſchgana mus nogi amʒinas ſmertes ir nogi piktaia welna.

III Amʒinagi giwenima tatai eſti da̗ngaus karaliſte doſti, wiſimus tiemus

kurie ʒ́adems ir temus ʒ́adegimamus

Dewa tijk. Bet apte tatai ieij milaſijs diewas dos iſʒguldimi wiſa Ca
techismuſa plateſnei tureſit.

Ape Swetaſti alba Sacramenta altariaus, Tatai eſt, ape ſchwenta̗gi kuna ir kraugi, Pana muſukuna ir kraugi, Pana muſu IESAVS CHRISTAVS kurij mumus vſʒ teſtamen ta palika.

MEs turim ſtipri wera tikieti iag tikras

ir teiſuſis kunas anaie ipatineie do,

nas ira ir ipatineie ano wina eſti tikras kra

ugis Pana muſu IESAVS CHRISTAVS.

kurij del muſu wiſu greſchnuiu praleia, del

muſu iſtate ir palika, idant mes walgitumbim ir giertumbim del atleidima muſu greku. Tas eſt teiſiauſeſis liudimas ir teſtamentas nogi kieturiu Enangelijſtu para

ſchitas.

C  B v Pons

Matth. xxvj. Mar. xiiij. Luc. xxij. Cap.

Panas muſu Ieſus Chriſtus ſchitage nakteie\ 
kuriatureia buti iſchdotas\ 
eme dona\ 
dekawaia\ 
lauſʒe
jr dewe paſiuntinems ſawa bilodams\ 
imkiet wal gikiet\ 
tatai eſti Kunasna\ 
kurſſai vſʒ jus bus iſʒ dotas\ 
tatai darikiet ant atminima mana.
Schitugi budu pa wecʒieres\ 
eme kilika\ d
ekawaia\ 
dewe gims\ 
biladams\
Gierkiet iſch ta wiſſij\ 
Tas

C  kilikas

  
kilikas nauies teſtamentas eſti mana Kraugeie\

kurſſai vſʒ ius bus iſchletas ant atleidima greku

iuſſu tatai darikiet kiek kartu gierſſit ant atminima

mana. Pauilas j. Corin. xj. Capi.

Ta Teſtamenta te ſʒadei ira galua jr pa matas. 

Uſʒ jus dotas jr iſchle

tas bus ant atleidima gre

ku iuſu. Kas tems ʒ́adems taip tik jr

walga bei gyer, taſſai atleidima greku ſawa

wiſſu aptur. Tas atpent teiſei daſtainas eſti

jr tikrai priſitaiſes, priprawies prijm kurſai

tikra jr ſtipri wiera tik iſch wiſas ſchirdes

igi tus ʒ́adʒius Uſʒ ius dotas eſti

jr praletas ant atleidima
 
greku iuſu. Kurſſai patam tims ʒ́adems netik alba ſiluartau, taſai eſt piktai priſitaiſes, preſi prawij

ges piktai nedaſtainai jr ne gadnai priemes

ba ſchitegi ʒ́adei Uſʒ ius dotas eſti

jr praletas nar tureti jr prewala tikie

gima alba weras wiſas ſtiprias jr kaip

ugnis deganʒias. Tadrin ig ʒ́adʒius tus,

kurij netik, ſchitie netur buti taſpi ſwetaſtespi altoriaus alba tap ſacramentapi

perleiſti. Ba takie iei prigim ne greku atleidima. Bet kaipo Schwentas Pawilas

bila ſuda ruſtu jr paſkandima amſʒina̗gi

prigim. Ape ta̗ Swetaſti jr ape kitas ſwetaſtis alba ſacramentus dideſneme Catechismuſy tureſit iſchguldima

Ape Raʒgreſchima.

Takai eſti ape atleidima greku.

Matth. xvj.

Tau doſiu ractus da̗ngaus karaliſtes.

Ka̗tektai ſurijſchi ant ſʒemes bus ſurijſcht

jr da̗ngui. A ka̗ tegtai iſch rijſchi ant ſʒemes bus iſchrijſcht ijr da̗ngui.

 
Ianas xx.

Imkiet dwaſe ſchwenta̗ie, kuriu tektai

atleiſit grekus, ſchitu bus atleiſti, Kuriu

rektai notwerſit, notwerti bus.

Tab.Scr.  

V. Pe̗nkta dalis ape Iſtatimus vredu alba giuenima.
Pirmas ijgiſtatimas Biſkupa baſʒ́nicʒias

S.P. I. Thimo. iij.

Iei kurſſai Biſkupiſtes vreda gieidʒa taſai

giera darba gieid. Reik tadrin idant Biſku

pas butu cʒ́iſtas jr nepatepta kuna. Uenas materis wiras, ne tingus, treʒwas

ramas, præteliſkas, gadnus makiti, ne

girtukle, ne ʒbradnius, ne narijs biauraus

ʒiſka, bet teiſus, talims nog lakamſtwas,

kurſſai ſawa huki gieraij rheda, kurſſai

ſunus turetu ſawa macʒeie paſluſchnus,

ſu wiſakiu weſʒlibijmu. A iei kurſſai

tikra hukia rediti nemak, kuriu budu Baſʒnicʒie Diewa redis? Nenauias ieib paſiputes ig apkaltinima neteiſiniku ne igipultu, Reik prektam iem giera tureti liudinema nog praſchalimu: ieib ne igipultu ijng

gieda jr igi ſʒaba̗ga neteiſiniku.

C  Ape

Ape tarnus Baʒnicʒias tatai eſti ape Kunigus.

Kunigai ſchito budu weſʒliby, ne dwileſʒu

wei ir ne girtukles tur buty kurie tur tureti

makſla weras ſu cʒiſta ſamniene. Ir tus

pirm tur iſchmegyntij, potam taip te ſluʒ́ij

idanti negaletu ne wenas ius kaltinti. Ma

teris taipaiau te tur weſʒlibas, ne patwaraiancʒias, treʒ́was, wernas wiſamy.

Kaplanai teſta wenas mateis wirai, kure ſunus ſana gierai te walda ſu tikraie ſawa ſcheimina. Bo kure gierai ſluſʒij

ra̗nd ſauweta giera, ir dide walniſte wera.

kuri eſt pateme Ieſuſe Chriſtuſe.

Ape Klauſitoius Dewa ſʒodʒia.

Taip Ponas vſtate idant kure Euangelium ſaka, iſch Euangelias giuentu.

Tepridoſti makitaiuy wiſu gieru tas kurſai

makinaſe ſʒadʒia.

Klauſikiet tu kure wireſny ira, ijr predokiet

iei wenok ane iaut vſʒ duſchas iuſu

kaip ſkaitliu ſuwerſtu, Idant ſu dʒiauk

ſmu tatai daritu, ne duſaudamy. Bo tatai

iums eſt neſupaſʒitku.

Kure̗ kaplanai gierai walda, dweiapas cʒieſtis daſtainy tur buti didʒiaus te,

kure dirb ſʒadegi Dewa ir makſle. Ba bila

raſchtas. Iaucʒui kulantem ne vſʒriſchi

naſru. Ir ghadnas eſti darbinikas algas

ſaua. Priſch kaplana ſkundima ne prieleiſi

net pȧ dweiu alba trijiu liudiniku.

Uredai ſwecʒkiegi tapirmiaus ape Panus wireſnius.

Rimianiump xiij.

Kaſʒ́na duſcha macʒems wireſniams

teſtawi padota, Ba ne eſti macʒys tektai nogi De̗wa, 

kurias patam ijra macʒes, nogi

Dewa ijngi ſtatitas ijra, A taip kurſai tek

tai ſtawi priſch macʒe. Priſch Dewa ij ſtai

tima ſtawij, betaigi kuri priſch ſtawijness

 C  ſan pati

ſau patis ſuda prigims, Ba kunigaiſtei ne

baiſumu ira gierai darantimus, betaig da

rantims piktai. Anary nebiateſy macʒes wi

reſnes? Kas gier ira daryt ir tureſi garbe

nogi iaſs. Diewa abawem tarnas eſti tau

ant giera. A iei dariſſi tatai kas pikt ira, bia

kieſe. Ba nenapraſnai kalawygi neſcha.

Tarnas abawem Dewa eſti, atdoda̗ſis

ingi ruſtibe tam kurſai kas pikt ira dariſs.

j. Petra ij.

Padotygy alba velda

mai Panams wireſnimus ka̗ ſkiel.

Rom. xiij.

Reik idant butu padoti netektai del ruſtibes, bet de̗l ſumnienes Del ta abawem ir

muitus doſtat. Iei tarnai Dewa eſti, ant

ta ſluſʒdamij Attadokiet tadrin wiſſems

ka̗ ſkielat, kam dony, tam dony, kam muita tam muita, 
kam baiſuma, tam baiſma, kam cʒieſti tam, cʒieſti. Newenam nes

ſlaka nieſkielekiet, teiktai tatai idant draugi

ſkai miletumbeteſe. Bo kurſai mil kita. Ʒakana iſchpilde.

 j. Petra ij.

C  Uredai
  
VREDAI HVKINIKV.

Uredas viriſchkiu.

j. Petr. iij. Cap.

Taipo ijr wijrai te gijwen pagal ſumnienes, kaip ſilpnam ſutwerimui matriſchkam cʒieſty pridodamij, kaipir ſotiewa̗nems malanes amſʒina ſʒiwata, idant nebutu pertauktas maldas iuſſu.

Epheſ. vj. Galwaie.

UIrai miliekiet materis iuſſu kaipo ir

Chriſtus milieia Baſʒnycʒie, ir patis

ſawi iſʒdewe vſʒu ie̗, idant ana̗ paſchwe̗nſtu, apcʒiſtita maʒgagimu wandens per

ſʒadi, idant priglauſtu ie̗ patis ſau paſchlawinta, Baſʒnicʒie neturinte patepima

alba ſuraukima, alba newena ſchitakia

daikta: Bet idant butu ſchwenta ir nepatepta. Taipo tur wirai milieti ſawa materis kaipo ſawa pacʒiu kunus. 

Kurſai mijl

materi, ſawi patis mijl. Ape tatai taleſnij

ir daugieſnij. S. P. Collo. ij. Cap.

C  C Uredas

Uredas Materu.
Epheſumpi. v. Galwagi.

Materis tikrims wirams bukiet padotas kaipo ir Panui. Ba wiras eſti galwa matriſkies, kaipo ijr Chriſtus eſti galua Baſʒnicʒias, ir taſſai patis eſti, kurſſai

doſti ſweikata kunui. A tadel kurio budu

Baſʒnicʒie padota eſti Chriſtui, taipo ijr

materis ſawa wiramus padotas teſtawi wyſa mij.

j. Petr. iij.

SChytogi budu materis padotas bukiet wijramus, idant atpenti kurie neklauſa ſʒadʒia, per matriſſkiu ſa̗draugiſte

beſʒadʒia butu paeſchkaty, kada dabaieſy

ſu cʒieſty ſuglauſta cʒiſta burſima iuſſu, kuriu graikſchtumas te eſti ne nog lauka, kurſai pagulditas ijra pijnimuſu plauku, ijr

priredimij auxa alba plaſcʒu apede̗gimij,

bet nogi tieſaſs eſti ſchirdie, ſʒmagus, iei

iſſai neturetu newena papiktinima, taipo

idant ſchirdis mijla butu ijr ſpakailiwa

kury ſchirdis pa akimis Pana Diewa didis

C  ijr bra̗-

 
ijr bra̗gus daiktas eſti. Ba ſchiſtu budu ir
ſchwentaſes anȧs matriſkies noſytikiedamas Diewui graikſſchtynaſe ſawij, ir padotas buwa ſawa wiramus, kaipo ir Sara klauſie Abrama, panu ghy wadindawa
kuria ſtaiateſe duketetis, kada gierai darat
nenoſitrimſtat niekakiu baiſumu.

Uredas tiewu prijſch

Sunus.

Eph. vj.

TIewai, ne ingi wadʒiakiet ruſtibien ſu

neliu iuſſu, bet vſʒpenekiet anus per makima ijr iſchkaʒnima Pana. Colloſenſumpi

vj. Kalwaie. Thewai ne priwadʒiakiet

ſunu iuſſu ingi ruſtibe bei kierſchtaugima,

idant nebutu noſimynuſias ſchijrdies.

Sunus ka̗ ſkiel thewamus ſawa.

Ephe. vj.

SUnus klauſikiet gimditaiu iuſſu Paneie, Ba tatai eſti teiſu Cʒiaſtawak thewa

ir matina tawa, kurſai priſakimas pirmas

eſti ſʒadegimij, idant taui gier butu, ijr

butumbi ilgai giwas ant ſʒemes.

C  C ij Uredas

  
Uredas wijſakiu weſchpatu, alba panu, prieſch tarnus.

Collo. iiij.

IUſs Panai te̗iſibe ijr gieribe tarnamus

pridokiet, ſʒinadamij iagi ijr iuſs turit

Pana Da̗ngui.

Ephe. vj.

Ir iuſs Panai taipagi darikiet priſch anus

atleiſʒdamij graſsimus alba krieſchtaugimus, ſʒinadamij, iagi ijr iuſſu pacʒiu Panas eſti da̗nguſu ijr netur pawyʒdʒ́ia ant
weidu.

Tarnai\ Tarneites\ ſamdinikai ijr ſamdinikies ka̗ ſkiel

weſchpatimus ſawa.

Ephe. vj. Galwaie.

TArnai klauſikiet ſchitu, kurie Panai ira

iuſſu pagal kuna, ſu baiſumu ijr ſu dre

biegimu, ſupraſtibe ſchirdes iuſſu, kaip

Chriſtui, ne ant akiu ſluſʒidamij paſsimekti, betaigi kaip tarnai Chriſtuſa, darijdamy ka̗ nor Diewas, ſu giera walia ſluſʒidamy Panui ir ne ſʒmanemus, antai ſʒina-

C  damij

damij iagi kiek wenas ka̗ giera padariſs,

tatai nog Diewa tur turieti iei narinti tarnas alba ſamdinikas butu.

Titapi. xj. Galwagi.

Ragink tarnus, idant ſawa panu klauſitu, wyſſamij gimus pamegdamij, ne

priſchtariaudamij, ne wagdamij, betaigi

giera wernaſtij wijſakiemij radidamij

idant makſla iſchgielbetaia muſſu Diewa

apgraſʒintu wijſamij.

Uredas ſennu wiru ijr

iaunikaicʒiu.

SEnigi wirai treʒwy tur buty, ramij, we

ſʒlibij, iſchmintingij, ſtiprij weraie,

malaneie ijr kantrumij. Iaunikaicʒius

graudink ſchitogi budu idant butu treʒwy.

Uredas wetuſchu alba

ſenu matriſchkiu ijr mergaicʒiu iaunu.

Titapi. xj.

SEnaſes matriſkieſs raginki idanti

taky apde̗gima alba rubus turietu,

kakie vſʒgul krikſcʒianiſte, ne neteiſinikies, ne girtaue̗ncʒias turbutij, idant wieſʒlibu daiktu makitu, kaip galetu ramijma

 C  C iij pi pry-

 
pi prywerſti mergaites, idant wyrus ijr ſunus ſawa miletu, idant treʒwas, cʒiſtas,

turincʒias rupeſti hukia, gieras, ijr padotas ſawa wiramus butu. Idant pikta negirdetu diewa ſʒadis.

Naſchliu vredas. Timot. v.

NAſchles cʒiaſtawak, kurias teiſei naſchles ira, Ieikuri naſchle ſunus alba nepocʒius tur, te makaſe pirm tikrus namus

walditi, ijr gier vſʒ gier te makaſe attadawineti wireſnimus ſawa, Ba tatai eſti patagu ir pamekt panepi Diewepi Ataip kuri

teiſei naſchle eſti, ijr apleiſta, tyk ingi Dewa ijr ſtawij praſchimuſu ijr maldaſu

nakti ijr diewa. Pregtam kuri raſchkaſche

ſu gijwen, ſchita bebudama giwa, nomiruſi eſti.

Uiſſu ſʒmaniu vredas.

Leuiti. xix. Rom. xiij.

MIliek artima tawa kaipo patis ſawi

malane artimam pikta nedara. Iſch

pildimas tadrin ʒakana, malane eſti.

 
j. Tim. xj.

Upaminaiu ius idanti ant wijſa praſchi-mai, maldas ingi ſtagimas, dekawagimai butu vſʒ wiſas ſʒmanes.

Upaminagimas.

PRaſchau aſch ius Letuwinikus ir ſʒe-maicʒius miloſius bralius ir ſeſeris, pregtam ir vpaminaiu ius per Pȧnȧ Ieſuſa

Chriſtuſa at pirtkagi bei iſʒganitagi muſu

idant ta trumpa makſla iſchmaktumbet ijr

wiſada atmintumbet, ſunus iuſu ir ſcheimina turit iſchmakiti. A iſchguldima plateſnia iſch kaʒanes ir patam iſch dideſnia

katechiſmuſa makikieteſe. A ſchita̗ mana

darba ijr prakaita vſʒ gier preimtumbet

praſchau. Gals.

Skaititaiap.

Bralau milaſis, ſkaitidams tatai ſʒinaſy/

Iag taſſai lieſʒuwis dabar reiſchkieſy.

Tadrin iei raſſy kaky paklidima/

Pataiſik, bewyſakia vſʒwidegima.

 C  C iiij

Cant.  
40/44  
PRADESTYSE gieſſmes ſchwe̗ntas.

Diewa priſakimas kurij gal giedate ant no

tas anas ſenaſes le̗kiſkas O Anno pany

ſslachetna ſpokolenia etc ϕ. Bet del berneliu maſʒuiu ſu nota ſena̗ge paguldʒiau.

 _ _ _ _ _

TAs eſt Diewa priſakimas

I. Tu rek ſʒmagau wena Diewa

_ _ _ _ _

Greku muſu paʒinimas

II. Neimk dawanai ia warda

  
 _ _ _ _ _

III. Atmink Diena ſchwenta ſchwe̗ſti

 _ _ _ _ _

IIII. Tiewa matina garbink

_ _ _ _ _

V. Ne vſʒmuſchki ne wena

 _ _ _ _ _

VI. Ne dirpk greka tu biauraia

_ _ _ _ _

VII. Newak daiktu artimaia

_ _ _ _ _

VIII. Ne ludik ne pateiſei

_ _ _ _ _

IX. Hukia daiktu ijr materes

_ _ _ _ _

X. Ne-giei-ſi ar-ti-ma-ia.

C  Praſchimas

  
Praſchimas ape dwaſe

ſchwenta̗ie.

SChita gieſme eſti malda kurij turim

wiſy praſsiti wenu balſu ir ſchirde ape

dwaſe ſchwenta pirm pradegima kaʒane̗s

Ant ſenaſes notas le̗kiſkas gieſmes.

Po proſmi ſwietŅgo ducha.

Nu bittenn wyr den heyligenn geyſt.

_ _ _ _ _

PApraſchaim ſchwentaſes dwaſes

_ _ _ _ _

Ieib butumbim tikras wieras kaip

C  ant

_ _ _ _ _

ant ta vſʒ-gul, Ieib butu

_ _ _ _ _

Pans Diews prieg ta cʒieſa

_ _ _ _ _

Kada ſkirſis nog kuna

_ _ _ _ _

Duſcha taip diewe mums dok.

  
j. Pirma malda Dewapi tewapi.

Praſcham tawe Diewe tiewe

Idant mums dotumbi tawa

Schwne̗ta̗ie dwaſe/ Ieib mus

nog greku/ ſaugatumbi, Laſkȧ

tawa laikitumbi Diewe thiewe dok.

ij. Malda ſunauſpi Diewa.

Praſcham tawe ſunau Diewa

Idant mums dotumbi tawa ſchwenta̗gi ſʒadi. Ieib gierai mes nu

iſchmaktumbym. Ing tawe wena

tikietumbim ſunau Diewa dok.

iij. Praſchimas dwaſeſpi ſchwe̗ntaſpi.

Praſcham tawe dwaſe ſchwenta, ſu Diewu thiewu ijr ſunu

traicʒie wenagi, teiſas weras

mus iſchmakik, pagal

walias tawa redik, Dwaſe

ſchwenta̗ dok.

Ape Dwaſe ſchwenta.

Veni creator ſpiritus

Kom got ſchőpffer heyliger Geyſt.

_ _ _ _ _

SChwenta Dwaſe muſump a-teik

_ _ _ _ _

Duſchas nu muſu atla̗kijk

_ _ _ _ _

Ma-la-ne tawa papildik

 
_ _ _ _ _

Mus greſchnus tu iſʒgidik.

Ligſmintaiu mes wadinam/

Dawana Diewa paſʒiſtam/

Tu duſchams pagalba doſi/

Ir pati ies lingkſmiſi.

Uſʒ ſʒiebk ſchweſei humus muſu/

Dok malane ſʒmaneſu /

Kunus tu muſu patwirtink/

Be paliaugima redik.

Tu ſeptinergi dawana/

Pirſts tu deſchins Diewa mana/

Sʒadi Dewa tu apreiſki/

Ir lieſʒuwius naugini.

Nog bukliſtes welna gielbek/

Tawa malane mus turek/

Buk muſu tu prawadniku/

Ieib neſektumbim greku.

  
Radik mums tewa da̗ngugi/

Ieʒu ſunu ia tikra̗gi/

Ir tu pati dwaſe ſchwenta/

Uenibe Diewa garbinta.

Swecʒiu buk duſchiaſu muſu/

Lingkſmink tu mus ſijlwartuſu/

Ieib ſmertes nebiatumbim/

Ligkſmai duſche dotumbim.

Garbe tewui ir ia ſunui/

Ieʒui Chriſtui muſu panui/

Taipir ligſmintaiui Duſchu/

Wenibei Diewa muſu.

Amen amen iau tarikiem/

Diewa ſchirdi mes garbikiem/

Su dʒiaukſmu giedakiem Amen/

Ant amſʒiu amſʒia amen.

Oratio Dominica.

Vater vnſer. Pȧteris.

_ _ _ _ _

THiewe muſu Da̗nguie̗ſis

_ _ _ _ _

taweſp eit ſʒmagus greſſnaſis

_ _ _ _ _

Mus iſchmakie Ieſus Chriſtus

_ _ _ _ _

Idant melſtu greſchnas ſʒmagus

_ _ _ _ _

Na-ſrais ir ſchirdi praſchitu

Ir ſilwarta neturetu

Daukxſink tu muſu malane/

Tu mums priſakiei wenibe/

Malane ieib giwentumbim/

Ir gieribes nemirſtumbim/

Idant mes tau tarnautumbim/

Sʒadi tawa miletumbim.

Schwe̗ſkies muſump tawa wardas/

Kurs eſt nog tawe̗s pamektas/

Likſmik tawe̗ſp ſchaũkiencʒiuſius/

Mus ſʒadʒia tawa gieidencʒius/

Ueſk mus kieliu teiſoiu/

Tau ant garbes apſkirtoiu.

Ateik tawa karaliſte/

Gielbek mus tawa deiwiſte/

Priwerſk weraſp Turkus piktus/

Ir tawa krikſcʒianiu katus/

Kure tik ſawa iſchmintiei/

Sawa ſilams ir ſchwentibei.

  
Palinkſmink mus tewe muſu/

Platink karaliſte̗ Duſchiu/

Dok mums ſau teiſei tarnauti/

Ir tawe wena garbinti/

Dok ſukibeſu kantruma/

Ir werſk ies ant dijdʒia dʒiaukſma.

Buk tawa walia weſchapte/

Sʒeme ir da̗gaus karaliſte/

Noramdijk priſchtarauiencʒius/

Priſch tawa wale darancʒius/

Kure del ſawa dachadu/

Regimai gin ſawa bludu.

Dok mums donas wiſu dienu/

Gieiſk mums wiſu priwalimu/

Dok buti weſʒlibu kunu/

Predok mums hukia reikalu/

Ued mums ſʒadeia wis Ieʒus/

Kada mus rika ig ſunus.

Priwerſk ſaweſp ſʒmanes wiſas/

Ieib tawe iſch ſchirdes tikras/

Iſʒganitagi paſʒijntu/

Ir ieib vſʒ grekus gailetu/

Tawe ant wiſa miletu/

Ir iſch ſchirdes taw tikietu.

Atleid mums muſu kaltibes/

Kaltin mus muſu biauribes/

Artimims ſawa atleidem/

Malanes mes tawa gieidem/

Ued mes tawe ing ruſtinam.

Praſʒudijma vſʒ ſluſʒiam.

Pagal didʒiaſes teiſibes/

Nekaltink mus iſʒ piktibes/

Betaig tewiſka malane/

Uſʒmirſk iau muſu ſilpnibe/

Ba muſu pacʒiu teiſibes/

Neks eſt be tawa gieribes.

Muſu pregtam neprietelius/

Milek taip kaipir mus pacʒius/

Kure labai mus neapkient/

Ir kure mums ſʒaba̗gha ſpend/

Dok idant tawe paſʒintu/

Tawip laſka apturetu.

Ne weſk mus ig pagundima/

Twirtink tu muſu ſilpnima/

Ieib mes mus ſtiprei gintumbim/

Pagal ſʒadʒia giwentumbim/

Tau teiſei mes tarnautumbim/

Ir piktibiu neſektumbim.

 
Sʒinai nepreteli muſu/
Uelna pikta kuna, duſchu/
Sukiei gundin tarnus tawa/
Buklei wed mus ing biaurima/
Dok mums ſʒine ir druktibe/
Tu ſukulk welna piktibe.

Gielbek mus nog wiſa pikta/
Duſchas muſu taip ir kuna/
Piktas dienas mums ateia/
Sʒalais velns mus vſʒſlagina/
Uiſur ir gan neteiſibiu/
Ant ſweta piln ir piktibiu.

Dok tapagaliauſia diena/

Skirimi duſchias ir kuna/

Teiſei vſʒ grekus gaileti/

Ir Chriſtaus wiera nomirti/

Idant ſmertes nebiatumbim/

Likſmai tau duſche dotumbim.

Amen ſtiprei mes tau tikim/

Uis mes nog tawes apturim/

Tu iau pats mus iſchklauſiſi/

Sʒadegima iſchpildiſi/

Ne del muſu teiſibes/

Betaig del tawa gieribes.

Litania nauieij ſuguldita ant tas notas kaipa gieſtiſy Tiewe

muſu da̗nguieſis.

Got Vater jn dem himmelreych.

O Diewe kurſs da̗ngui eſʒi/

O Ieſau ijr ſchwenta dwaſe/

O Traicʒe Diewa ſchwe̗ntagij/

Uenibe Diewa amſʒinagij/

Praſcham tawe kaip ſʒadeiei/

Iſch klauſai tu mus malonei.

Diewe grekus tu mums atleiſk/

Pagal darbu mums neatwerſk/

Iſch malanes mums ſuſimilk/

Grekus muſu wyſus vſʒmirſk/

Diel didʒia ſuſimilima/

Saugak duſche taipir kuna.

Apgink mus kiek wiena cʒieſa/

Nog cʒiarta ʒdradas kytreſia/

At muſchk iu ſtrelas degancʒias/

Mus noſʒuditi gieideucʒias/

Ach Diewe neapleiſk muſu/

Duſchas ijr kunus warguſu.

Apgink tu mus tawa ra̗ka/

Nog piktibiu ijr kiek greka/

Nog kariaugima ijr kawu/

Nog bra̗nguma didʒia iawu/

Nog vgnis wandens ijr mara/

Saugak tu mus ſunus ſawa.

Apſaugak nog wacʒiu ligas/

Nog ſmertis piktas ijr naglas/

Ach weſchpate mus neapleiſk/

Diena ſuda aſchtra ſaugak/

Gielbek nog amſʒinas ſmertis/

Ued eſsi muſu wieſchpatijs.

Tawa Ieſau vſʒgimimu/

Gielbek krauia iſchlegimu/

Saugak kurius tu atpirkai/

Sawa ſmerti iſchwadawai/

Ir per ſchwe̗nta prikielima/

Saugak per da̗ngun ſʒegima.

Schwe̗nta̗ie Baſʒnijcʒie apgink/

Preg teiſaus ſʒadʒia palaikit/

Apſaugak baſʒnicʒies tarnus/

Ir krikſʒianiſtes wireſnius/

Predok ſʒadʒiap dwaſe ſchwenta/

Ieib waiſcʒiu didi daritu.

Dok mums ſamdinikus teiſus/

Uera krikſcʒianiu turincʒius/

Schwe̗nta Baſʒnicʒie palaikijk/

Piktas weras Chriſtau ardijk/

Kleidencʒius kieliap priwerſk/

Ir wiera tikra gims apreiſchk.

Ramdyk tawa ra̗nka ſtipry/

Stawincʒius priſch tawa ſʒadij/

Priſch macʒe piktuiu ſʒmaniu/

Gielbek Baſʒnycʒie krikſcʒianiu/

Kurei kriſʒu reik neſchty/

Tas kraus tawip bra̗ngus eſti.

Liepk Ceſarians Maieſtatui/

Pagal tawe̗s ieib reditu/

Ieib krikſcʒianis mus apgintu/

Ir pakaiui mus laikitu/

Nogi nepreteliaus Turka/

Diewe ſaugak tawa ra̗ka.

Dok miera tarp wiſu panu/

Tarp karaliu kunigaiſʒſcʒiu/

Liepk ſʒadi tawa apginti/

Kurſai iſchganims mums eſti/

Te apgin kunu bei labiu/

Kurius tu atpirkai krauiu.

Muſſu pregtam kunigaikſʒui/

Tawa ſʒadʒia milietaiui/

Dok ſtipri ra̗ka kariauty/

Sawa paniſte apginti/

Nog lygu kuna ia ſaugok/

Dide ſweikata Ieſau dok.

Muſſu atpent dok kunigiei/

Sweikatu ijr kunigaikſtei/

Dok waiſcʒiu muſu kunigiei/

Ta nogi tawe̗s gieidentei/

Ant garbes ijr ſchlawes tawa/

Dok tatai tarneitei ſawa.

Liepk panams teiſei rediti/

Muſs iſch teiſibes ſuditi/

Idant ſʒmanes pawarguſſyas/

Pakaiui butu reditas/

Idant patam giera ſchirdij/

Galetu tawe garbinti.

Matriſchkias waiſcʒiu ſukingas/

Saugak ijr ſʒindencʒius waikus/

Paſchak ſylpnams bei ſergancʒiams/

Ing tawe wena tikiencʒiams/

Duſchias iu ijr kunus ſweikink/

Cʒieſi ſmertis ias paſtiprink.

Ach Diewe dok tims kantruma/

Turintims didi ſunkima/

Gielbek iſch temcʒias teiſus/

Uargus nomeſk taipir rijſchius/

Lijnkſmink tu pats ſchitus didei/

Kurie tur nomirti biaurei.

Ne prietelius muſſu miliek/

Uijſus grekus tu gims atleiſk/

Ieib mes wijs gims atleiſtumbim/

Pakaiui ſu ieis butumbim/

Dok greſchnims greku gaileti/

Ir malones tawa melſtij.

Nog nepagadu ijr weiu/

Saugak ſa̗ncʒius ant wandeniu/

Gielbek te̗ kariauiencʒioſius/

Tus ſu Turkais kauiencʒioſius/

Palaimink tawa krikſcʒianius/

Kurius atpirkai per krauius.

O Diewe tumus iſchklauſik/

Sʒemes waiſcʒiu ſweika laikik/

Ginki nog truſchas iſchkadu/

Ir nog wyſu nepagadu/

Dog tawe̗s mums neusſʒmirſti/

Tawy amſʒinai ſchlowinti.
  
Riedik materis ijr ſunus/

Scheimina bei daiktus wijſus/

Ramdijk mums pikta gieidencʒius/

Muſs praſʒuditi trakſchtancʒius/

Nog iſchkadniku mus gielbek/

Tawa ſargiba mus turiek.

O Ieſau ſuneli Diewa/

O Chriſtau malane thiewa/

Ieſau Diewa awynelij/

Tu grekus muſſu pakielij/

O waiſcʒiau Diewa ſchwe̗ntaſis/

Suſumilk ant muſu Amen.

Pſalmas cij.

Benedic anima mea domino.

Nuhn lob meyn ſeel den herren.

_ _ _ _ _

LIaiupſink duſcha mana pana

Ba dankſin gieribe ſawa

_ _ _ _ _

Ir wiſas iſcʒas ia warda
At mynki an ta duſcha mana

_ _ _ _ _

Ghyſſai atleid grekus tawa

_ _ _ _ _

Iſʒgida kiekliga tawa

_ _ _ _ _

Eſt apgintas ſtiprus duſchias

_ _ _ _ _

Naugin malane ſawa At

_ _ _ _ _

naugin iaunibe tawa/ kaip

_ _ _ _ _

iaunibe erelia/ Karaliſta gijn

_ _ _ _ _

ſtiprei, Mus kientencʒius pakarnei.

C  Apreiſſkie

  
Apreisſkie mums kielius ſawa/

Taip liudij wiſaki ʒ́eme/

Milaſchirdigai daridams/

Uiſur gaileſi radidams/

Uiſus grekus muſu mirſʒdams/

Nepagal darbu ſudidams/

Ruſtibe ſawa noramda/

Malane ſawa rȧda/

Gatawu mums padetaiu/

Liauientims nog greku/

Kaip tamſibe nog ſchweſibes/

Attreme muſu piktibes.

Kaip tews pats didei ſuſimilſt/

ant ſawa miloiu ſunu/

taipir diews ſumumis dara/

iei tikrai biam ia warda/

Paſʒyſt pats muſu ſilpnibes/

Ir ſʒina iag eſme dulkies/

Ligiei kaip padʒiuſt ſʒales/

ir lapai krint ant ſʒemes/

ant kuria kaip wes vſʒpus/

toiau ſchalin nopus/

taip ſʒmagus tur iſchnikti/

Ba artima tur ſmerti.

 
Tektai wena laſka Diewa/

ſtipri bus ant amʒiu amſʒa/

laſko tultinaſe ijr daukſin/

kurs eſt tikrai io baiſumij/

Karaliau ant wiſu milei/

Kurie eſt ia karaliſte/

Ius anialai ſiligy/

tarnaukiek teiſei wiſy/

Panui didem garbe/

Predokiet ir ſchlawe

Duſcha mana tu platink/

Cʒieſti ir garbe Dewui.

PSALMAS. L.

Miſere mei Deus ſecundum magnam.

Erbarm dich mein o here Got.

Kure̗gieſt neſchant nomiruſigi grabapi.

Argnments arba

iſchguldims.

Tame Pſalme paſʒiſtam didibe ir ſukibe grrku muſu priſch ruſtibe Diewa. Kurie atleiſti bus iſʒ didʒias milaſchirdigiſtes

Diewa, kada gailim vſʒ ius, liauiemas

nogiju, Milaſchirdigiſtiei Diewa tikra

wera tureda̗my.

 
_ _ _ _ _

SUſimilk ant muſu Diewe

Duſſas muſu ta neap-gal

_ _ _ _ _

Iſch didʒias malanes tawa

Be tawe̗s gauti ſweikatas

_ _ _ _ _

Per dide tawa malane

_ _ _ _ _

Iau vſʒmirſſk mana ſilpnibe

C  Ba

_ _ _ _ _

Ba ijpoliau aſch ig biauribes

_ _ _ _ _

Neſitwerdams nog piktibes.

Apmaʒgak mus nog piktibiu/

Taip ir nog wiſu biauribiu/

Sʒinau ſukius grekus mana/

Paſʒeidʒiaw gieribe tawa/

Ta man wiſada ſukiei gail/

Iag priſch tawe aſch praſtaiau/

Bet tikiu ir ne ſilwartauiu/

Iag ſʒadis tawa eſt pilns teiſibiu.

Sʒadeiei malane wiſims/

Uſʒ ſawa grekus gailintims/

Tu eſsi tiews mums malanus/

Dok malane tawa ſunums/

Ued teiſus eſt ſʒadis tawa/

Paſʒiſt bei ſaka duſcha mana/

Iag gimdits eſmi narſe tawa/

Bet ſtiprei tikiu tawa gieribei.

Aſch pregtam pats nepaklidau/

Iag teiſibe mili ſakau/

Nari teiſei tarnauiencʒiu/

Ir narus tawa pyldancʒiu/

Kitaip mes negalim bilati/

Tektai iag eſme paſkandinti/

Iei tu pats mus ne apmaʒgaſi/

Ir malaneſp tawa neprieglauſi.

Apſchliek mus Diewe Iʒapu/

Ir iau cʒyſts bus kuns bei duſcha/

Per tawa pan apſchlekima/

Greku gauſim atleidima/

Dok mums werkientims iſchgirſti/

Iag mus nari ſawip tureti/

Ant greku muſu nepawiʒdek/

Bet wiſas piktibes prim tu notremk.

Schirdi iau mana atnaugink/

Dwaſe ſchwenta tu papildik/

Mane nog tawe̗s neatſtumk/

Bet milei tu ſaweſp prigimk/

Palinſmik nu Duchu ſchwentu/

Ir padiek mums nu tawa ſʒadʒiu/

Predok dʒiaukſma ir iſʒganima/

Kuria noſtaiau per ſugreſchima.

Mokik manes kieliu tawa/

Ieib liaucʒias piktibiu mana/

Ieib greſchnigi priſiwerſtu/

tawa walia wis giwentu/

Nokielk nog manes narſa tawa/

Schis eſmi ghadnas praſʒudima/

Ir iau iſchklauſik maldas mana.

Paklanu muſu netraksſti/

Duſchu paiunkai eſchkati/

Schirdi vſʒ grekus gailinti/

Ta̗ tu neturi papekti/

Ne peikiek tu muſu afferas/

Meldencʒius mus iſʒ ſtiprias weras/

Paradik mums malane ſawa/

Ued mes eſme ſutwerims tawa.

Garbe teſta Diewui tewui/

Muſu tikram ſutwertaiui/

Schlawe buk nu ir ia ſunui/

Ieʒui muſu atpirktaiui/

Liaupſe teſta ſchwentai Dwaſei/

Muſu duſchu palikſmintaiei/

Tikra garbe buk wenam Dewui/

Ant wiſu amſʒiu amʒinoiu.

\Patrem letuwiſkai ant\

notas tos tur giedati kaip wakiſkai gieſt.

Wyr gleuben all an einen Got. Bet del

ʒekieliu pate nota netigieiau pagulditi.

_ _ _ _ _

Mes tikim ijg wenagi Diewa

_ _ _ _ _

Sutwertagi wyſſa ſweta

_ _ _ _ _

Iag ans muſſu tewu ſtaia/

_ _ _ _ _

Mus ſau vſʒ ſunus iſchrinka

_ _ _ _ _

Nar mus kiek cʒieſa peneti

_ _ _ _ _

Duſchas kunus nar ſaugati

_ _ _ _ _

Nog wiſa pikta nar apginti

_ _ _ _ _

Uarguſu ir ſilwatuſu padeſt

_ _ _ _ _

Ba ape mus tur rupeſti

_ _ _ _ _

Serkti iaut, gin ir reda

_ _ _ _ _

Kiek daikta ſawa macʒij walda

Mes tikim ijng Ieſu Chriſtuſa/

Diewa wenatigi ſunu/

Kurs amſʒins eſt ſu tewu/

Macʒe, garbe, ligus eſt Diewui/

Iſch Marias Cʒiſtas pannas/

Gimes eſti ſʒmagus tikras/

Ir iſch malanes ſawa teiſei/

Uſʒ mus greſchnus ſpraſʒuwuſioius/

Nomires eſt ant kriſʒaus/

Ir deiuiſtes ſawa macʒe/

Iſch nomiruſiuiu kiele.

Mes tikim ig dwaſe ſchwenta̗ie/

Diewa traicʒe wenatige/

Ba ſilwartigus mus ligkſmin/

Malanes gis ſawa mums neſchikſt/

Uiſa werna krikſcʒianiſte/

Tur ſtiprei ſawa ſargiba/

Cʒia greku mums doſt atleidima/

Iſch amſʒinas mukas iſʒgana/

Ir pa karcʒias muſu ſmertes/

Amſʒinai da̗ngui buſim/

Ir te̗ ſu iu mes karaliauſim.

Amen.

Gieſme ape Berneli Ieſu

kure̗ gieſt dienaſu Chriſtaus vſʒgimima pagal ſuguldima ſenaia ant

notas, Dies eſt letitie

Der tag der iſt ſo freűden reich.

_ _ _ _ _

Bernelis gime mumus/ Iſch gi

Kaip raſʒ́e ir lelija ſte-bi-ſi

_ _ _ _ _

Pan-nas cʒiſtas/

Ber-ne-lis eſti

wi-ſas ſwetas/

_ _ _ _ _

diw-nas eſti tikras Diewas

_ _ _ _ _

Eſti ʒ́magaus pilnas/ Deiwi-

_ _ _ _ _

ſteie amſʒinas/ Sʒmagiſteie

_ _ _ _ _

ʒmertelnas Panas Ieſus Chriſtus.

Graſʒus eſti Bernelis ſʒedi kaip lelia/ neſchaiagi ant ra̗nku mergaite Maria, ſʒin

de gi panna cʒiſta/ peneia karalicʒia/ iſʒgi da̗ngus pena/ Roſa eſti Ieſus Chriſtus, lelia eſti Maria/ abu ſʒiedu da̗ngui.

Angelai pemenimus/ paſakie linkſmibe/

kaip panas Ieſus Chriſtus/ dos mumus

druktibe/ Ateidamij angelai/ giedaia

likſma gieſme ant maſʒa Bernelia. Edʒa

ſu paguldita̗/ mumus nog da̗ngus dota, iſch malanes Diewa.

Atminki Pane Ieſau/ kaip eſsi gimditas/

nogi pannas Marias/ ant wiſſu linkſmibiu/ ſunau Diewa wernaſis/ ſchemu

ſwetui dotaſis/ ant iſchwadawima

ſaldʒiauſes pane Ieſau, miliauſes pane

Dewe/ ſuſimilk ant muſu.

Melſkieg didis ir maſʒas/ pana Ieſu Chriſtu/ idant mus apteiſintu/per ſawa teiſibe/ Malanus eſti Ieſus eſti malanes

pilnas/ ant ſʒmaniu greſchnuiu/ kure

gieid ja malanes/ iſʒgi wiſas ſchirdies.

Garbe buk Dewui tewui/ ir ia ſunui Ieſui/ buki cʒieſtis ir garbe/ Dewui amſʒi

namui/ kaipa buwa iſch pradʒias/ taipa

buk ijr wiſada/ ant amſʒu didʒuiu/ liau

pſe Dewui da̗nguie̗/ mariaſu ijr ſʒemeſu

panui Ieſui Chriſtui.

Gieſme ape ſwetaſti alba

Sacramenta altariaus tatai eſti ape

kuna ir kragij muſu Pana

Ieſaus Chriſtaus.

Ieſus Chriſtus vnſer heyland.

_ _ _ _ _

IEſus Chriſtus iſch-gielbetas muſu/

_ _ _ _ _

Kurſai no-malde Diewa tewa narſu

_ _ _ _ _

Per ſawa kartu kientegima

_ _ _ _ _

Nog amſʒinas mukas mus iſchgielbeia

Idant ta mes wijſſi nemirſſtumbim/

Dawe mums kuna idant walgitumbim

Apſlepta ipatine donas \\(tas.

Taip ir gierti wine krauias ia ſchwen=\\

Kurs nar teiſei tap ſtalap prieitij

Tas pats ſawe gierai tur iſchmegintij

Kurſs nedaſtainai ſtalap priʒ́e̗ks

Tas vſʒ malane ſmerti amʒ́inȧ gaus.

Tu ſʒmagau turi garbinti Diewa/

Iag tawe taip gierai gis papeneia/

Ir iag del tawa greku didʒiu/

Ant ſmertes biauras Dawe ſawa ſunu.

Tu ſtiprei ſʒ́magau turi tikieti/

Iag taſai penuksſlas liganiu eſti/

Kuriu ſchirdis grekais apſwertas/

Ir ſilwartu ſukiu eſti apſlektas.

Taip didʒias malanes ſumilima/

Eſchka ſchirdis/ grekais didei vſʒſlekta/

Ne eik ſtalap iei ne eſſi greſchnas/

Idant negautumbi piktaſes algas.

Ieſus bila greſchnij eikiet mane̗sp/

Prileiſkiet ſuſimilti mane ſawe̗sp/

Liekariaus ſweikims ne eſt reika/

Ba ia makſla ſweikiegi tur vſʒ ioka.

Iei galeiei ſawy iſchganity

Kam bereiktu man vſʒ tawe nomirty?

Tas ſtals tawe netur gielbeti/

Iei tu pats ſau gali ſweikata doti.

LIei tikieſi tu iſch ſchirdes wiſas/

Ir taip tikrai ſkielpſi ſawa naſrais/

Tada iau gierai prieſitaiſei/

Ir tu penukſlu duſche papeneiei.

Uaiſcʒaus ſʒmagau neturi apleiſti/

Kaltas tu eſʒi artima mileti/

Ieib tawa gautu padegima/

Kaip tu pats gawai nog Dewa tewa.

Chriſte qui lux es et dies.

_ _ _ _ _

CHriſtau Dena eſſi ir ſchweſibe/

C  Naktes

  
_ _ _ _ _

Nactes node̗ngij tamſibe/

_ _ _ _ _

Schweſibes ſchweſums tu eſsi

 _ _ _ _ _

Schweſibe ſchwenta apreiſchki.

Praſcham ſchwentaſis muſu weſchpatie

Saugak mus ſchita naktie/

Teſta mums tawyp athilſis/

Predok pakaiu ſchas nakties.

3 Idant ſunkus ſapnas neuſʒgrutu/

Ieib welns mus neſugautu/

Ir kuns iem ieib ne prylieptu/

Kaltus mus nepadaritu.

 
Akims muſu dok mega pregimti/

Schirdij dok taweſp iautety/

Deſchine tawa mus te apgin/

Tarnus tus kurie tawe mijl.

Apgintaiau ant muſu pawiʒdiek/

Ne preteliu muſu attremk/

Redik iau mus tawa tarnus/

Kurius at pirkai per krauius.

Atminkiet iau ant muſu pane/

Sylpname muſu kune.

Tu duſchas muſu apſaugak/

Ieſau nog muſu neatſtak.

Taweſp ſchaukiem naſrais taip ir ſchirIeib mus tu neapleſtumbi/ 

Steikies muſump ijr netruk/

Pagalka mums tu pats priedok.

Garbe buk amſʒinam Dewui tewui/

Ia ſunui Ieſui Chriſtui/

Ir ſu dwaſe ſargu duſchiu/

Ant amſʒinoiu amſʒiu Amen.

Sunus dukteris iuſu tur tatai makiety

Uiſa ſchyrdy tur ta̗ dewa ſʒady milety.

Iei bralei ſeſeris tus ſʒadʒius nepapeikſit

Dewa tewa ir ſunu ſau milu padariſit.

Ir paſchlawinti pa akimis dewa buſit.

Uiſoſu daiktoſu palaimi tureſit.

Schitu makſlu dewa tikrai paſʒyſyt

Ir da̗gaus karaliſtaſp priſiartyſyt.
Mažvydas
Lietuvos istorija